Downloaded from YTS.MX
Official YIFY movies site: YTS.MX
SANTO ANDRÉ - SÃO PAULO
Február 2.-a, az évfordulónk.
2008. FEBRUÁR 2.
A barátommal nagyon közel állunk egymáshoz.
Boldogok vagyunk.
Feltétel nélkül szeretem őt.
Eloá és Lindemberg,
az örök szerelem.
NYOLC HÓNAPPAL KÉSŐBB
Bosszút akarok állni.
Sokan fognak ezért fizetni.
Sokan fognak szenvedni és sírni.
RENDŐRSÉG
2008. OKTÓBER 13. 21:00
A rendőrség hívott a férjem telefonjáról.
Ettől nagyon megijedtem.
Attól féltem, baleset érte.
Megkérdeztem, hogy jól van-e, tud-e beszélni.
Azt felelték, a férjem jól van,
de a lányomat bezárták a lakásba.
A barátja nem engedi ki onnan, túszul ejtette.
ELOÁ PIMENTEL: TÚSZDRÁMA ÉLŐ ADÁSBAN
CDHU LAKÓTELEP 2008. OKTÓBER 13. - 14:00
Az emberrablás napján,
amikor hazaértem,
hiába kopogtam az ajtón…
Az utcáról is kiabáltam, de nem válaszoltak.
ELOÁ ÖCCSE
Azt hittem, Eloá elaludt, bár ez furcsának tűnt.
Amikor hazaértem, messziről láttam, hogy Douglas az épület előtt ül.
ELOÁ APJA
Azt mondta, Eloá eltűnt.
Ekkor kikiabált bentről, hogy „Hátrálj, vagy lelőlek!”
Felismertük…
„Lindemberg, te vagy az?”
„Itt vagyok bent, és csak holtan visznek ki innen.
Megölöm Eloát.
Megölöm a fiúkat és Nayarát is.”
A nővérem, Nayara, Victor és Iago voltak a lakásban.
Nem akartam elhinni, amikor mondták, hogy ők vannak bent.
Hihetetlen volt, hogy ez történik.
A TÚSZEJTÉS 5 ÓRÁJA TART
Megkért, hogy ne hívjam a rendőrséget.
Victor apja aggódott érte, miután egész nap nem hallott felőle,
ezért a járőröktől kért segítséget.
A helyszínen egyből tudtam, hogy egy problémás környéken vagyunk.
ELSŐ TÁRGYALÓ
Tudtuk, hogy a címtől pár száz méterre rendszeresen árulnak drogot.
Figyelmeztettük Atos őrmestert,
hogy maradjon távol az ajtótól, vagy lelövik.
Amikor Lindemberg meglátta a rendőrautót, nagyon zaklatott lett.
Fenyegetőzött, hogy mindenkit megöl, amiért hívtuk a rendőröket.
Elkezdtem tárgyalni vele, de folyamatosan kiabált.
- …a csajom, ez a ribanc… - Nem vagyok a csajod.
Kussolj!
Próbáltam megnyugtatni, és elérni, hogy lehiggadjon.
Emlékeztettem, hogy még kiszállhat. Ha elengedi a túszokat, nem történt semmi.
Hullámzott a beszélgetés.
Volt, amikor úgy beszélt velem, mint a legjobb barátjával.
Volt, hogy ideges lett.
A rendőrök úgy döntöttek, kihívják a kommandósokat, a GATE-et.
Ők a szakértők.
A lakosság a rendőröket hívja, ha baj van.
A rendőrség pedig a GATE-et.
A GATE általában nagyon hatékony.
VOLT GATE PARANCSNOK
Megérkezett a tárgyalócsoport, és Atosszal együtt felmérték a helyzetet.
A taktikai csapat keresett egy helyet, ahonnan bármikor bejuthat a lakásba.
GATE TAKTIKAI CSAPAT
A mesterlövész halálos vagy súlyos sérülést okoz.
A tárgyaló feladata,
hogy megértesse a túszejtővel,
hogy az a legjobb, ha megállapodnak.
Jobban jár, ha vállalja a börtönbüntetést.
Eloá ügyét nehezítette a túszejtő érzelmileg felfokozott állapota.
Az ilyen helyzetekben minden döntés nagyon kényes.
A GATE egy furgonnal, mindenre készen érkezett.
Beszálltam a furgonba, és onnan folytattam a tárgyalást.
Mit akarsz? Mondd el, hogy segíthessek neked, tesó!
- Hogy mit akarok? - Igen.
Meg akarom ölni Eloát és magamat, és kiszabadítom Barbie-t.
A tárgyalás során kijelentette, hogy beszélni akar Eloá anyjával.
Elő kellett kerítenünk, mert azt mondta, ha beszél vele, elengedi Eloát.
Odahozták az épület elé, az utca túloldalára.
Volt egy golyóálló pajzsom,
azzal védtem mindkettőnket.
Kezembe nyomtak egy telefont.
Lindemberg letolt, hogy nem hittem neki, amikor jelezte, őrültséget fog tenni.
Elmondtam, hogy attól tartottam, magában tesz majd kárt.
ELOÁ ANYJA
Kérleltem, hogy ne tegyen semmi rosszat.
Kértem, hogy engedje el a lányokat, és megígértem, hogy bárhová vele megyek.
De teljesen megváltozott.
Nem hallgatott rám.
Azt mondta, Eloá vagy az övé, vagy senkié.
Nem maradhat életben.
A TÚSZEJTÉS 9 ÓRÁJA TART
Emlékeztettem az ígéretére, hogy szabadon engedi a lányokat,
de azt felelte, hogy meggondolta magát.
Én voltam az első újságíró a helyszínen. Egy kisebb tömeg fogadott.
OKNYOMOZÓ ÚJSÁGÍRÓ
A környéken lakók mind az utcán ácsorogtak.
Ekkor döbbentem rá, hogy milyen szokatlan ez a helyzet.
Elkezdtem a túszejtést elemezni,
illetve a benne résztvevő szereplőket is.
Ki az az Eloá?
Milyen volt Lindemberg?
Ők mind a cselekmény részei voltak.
Egyszer elvittem őket São Caetanóba játszani.
Lindemberg szétválasztott egy verekedést az utcán.
Lindemberg mindig Eloával jött. Csendes volt, nem volt vele probléma.
- Rossz társaságba járt? - Nem.
Ilyen a szerelem, nem? Csak az tudja, aki átélte.
LINDEMBERG TESTVÉRE
Három évig jártak, nem csak pár hónapig.
Emlékezetes pillanatok:
IDÉZET ELOÁ NAPLÓJÁBÓL
Amikor Lindemberg megkért, legyek a barátnője.
Amikor Liso azt mondta, én vagyok élete nője és feleségül akar venni.
A világon mindennél jobban szeretem.
Eloá mindent elmondott nekem.
De a fiúkról sosem beszélt.
Tudta, hogy nem engednénk.
Lindemberg megkeresett minket.
Megmondtuk neki, hogy Eloá még csak 12 éves.
Ez egy kamasz szerelem volt.
Lindemberg mindenbe belement. Nem randizhattak.
Nem mehettek el bulizni. Csak a lakásban találkozhattak.
Egy idő után megkedveltem Lindemberget, mert mindig őszinte volt velem.
Fiamként tekintettem rá.
Mindent megtettem érte.
Nem volt priusza. Még kölyök volt, de dolgozott.
Nem volt rabló vagy sorozatgyilkos.
Ezért nem akartuk minden áron kiiktatni.
Egyszerűen nem akarta elveszíteni a szerelmét.
Az emberek hihetetlen dolgokra képesek a szerelemért.
Az olyan bűnöző, akit a szenvedély hajt, gyakran végletesen gondolkodik.
Maradtam a stratégiámnál.
Folyamatosan beszéltem hozzá,
hogy ne legyen ideje gondolkodni és cselekedni.
Folyamatosan hívogattam.
Így ráadásul pihenni se tud.
Végül beleegyezett abba, hogy elenged valakit.
A rendőrség láthatóan mozgolódik az épület körül,
ahová Lindemberg bezárkózott.
Óriási a zűrzavar és nagyon feszült a helyzet.
TÚLÉLŐ TÚSZ
A földrajz házit írtuk.
Eredetileg úgy volt, hozzám megyünk át, hogy megírjuk a házit.
De Eloá felajánlotta, hogy nála ebédelhetünk, mert üres a lakás.
Ebédidő volt.
10-20 perccel azután, hogy odaértünk,
Lindemberg is befutott.
Nem számított rá, hogy ott leszünk.
Nayara és Iago jártak.
Ezért eléggé meghökkent.
Azt gondolta, hogy Eloá és köztem is van valami.
Azt hittem, meg fog ölni.
Megfenyegetett minket, hogy ez még csak a kezdet, és megkínoz minket.
Azt mondta, hogy egy hónapra elegendő tölténye van.
Mindenért Eloát hibáztatta. Szerinte miatta ért véget az élete.
Azt mondta, Eloá elkurvult az internet hatására.
Amikor ki akart nézni az ajtón,
mindig Nayarára szegezte a pisztolyt.
Figyelmeztetett, hogy megöli, ha bármivel próbálkozunk.
Nayara határozott személyiség volt.
Lindemberg őt hibáztatta.
AZ ELOÁ ÜGY ÜGYÉSZE
Szerinte Eloá miatta nem akart már járni vele.
ELOÁ A SZAKÍTÁS UTÁN LETT JÓBAN NAYARÁVAL
Eloá próbálta neki mondani, hogy hajlandó újra járni vele,
de Lindemberg nem hitt neki, azzal vádolta, hogy Eloá így akar megszökni.
Félt, hogy Eloá visszamenne a fiú barátaihoz.
Egyszer csak elájultam.
Arra tértem magamhoz, hogy Eloá rázogat.
„Ébredj, Vitinho!”
Megkérte Lindemberget, hogy engedjen el, mert rosszul vagyok.
Pár perccel később kiküldött a nappaliba.
Onnan elmehettem.
Victor előjött és elindult lefele a lépcsőn. Odamentem hozzá.
Felhívtam Lindemberget, hogy tőle érkezett-e a lövés.
Megkérdeztem, miért tette.
Be akarta bizonyítani, hogy mind félreismertük, és ő nem egy jó fiú.
A TÚSZEJTÉS 10,5 ÓRÁJA TART
Adtam neki 20 percet, hogy lehiggadjon.
Utána visszahívtam, és folytattam a korábbi stratégiámat.
Másfél-két órával később elhatározta, hogy elenged egy másik túszt.
Lindemberg elengedett két fiút.
Eloá barátnője, Nayara inkább a lakásban maradt, amikor megtudta,
hogy Lindemberg végezni akar Eloával és saját magával.
Meglepett, hogy amikor Victor és Iago kiszabadultak,
Victor engem vont kérdőre Lindemberg tetteiért.
Rettenetesen éreztem magam.
Lindemberg olyan volt, mintha a testvérem lenne.
Nagyon jóban voltunk. Mindig együtt fociztunk.
Amikor érezte, hogy a bizalmamba fogadtam,
Eloáról kezdett faggatni.
„Hogy van Eloá?
Van valakije? Bemutathatnál neki.”
Azután kezdtek el járni.
ELOÁ BÁTYJA
Én sosem támogattam ezt a kapcsolatot.
Egy közösségben éltünk, mindenki ismert mindenkit.
Volt, aki drogtúladagolásban halt meg, volt, akit letartóztattak.
Ezek a srácok mind együtt fociztak és pingpongoztak.
Én nem barátkoztam velük. Nem voltunk jóban.
De láttam, hogy Lindemberg velük lóg, és ez zavart.
Mégis csak a húgommal járt.
Amikor csak a két fiút engedte el, aggódni kezdtem.
Óriási kockázat lett volna ott tartani őket.
Lindemberg élete is múlhat rajta.
Mi van, ha a két fiú összefog ellene, és rátámadnak?
De így már csak a két lány maradt.
Felhívtam és szóval tartottam.
Megkérdeztem, hogy felmehetek-e,
hogy személyesen tudjunk beszélni.
Erre azt felelte, ha látni akarom, kihajol az ablakon.
Megkérdeztem, fegyvert szegez-e rám.
„Nem. Milyen zsaru fél a fegyverektől?”
Féltem, hogy célba vesz, hiába mondogatta, hogy nem fog.
A lövedék egy oszlopba fúródott, az arcomtól pár centire.
„Tényleg rám lőttél?” „Nincs rajtad golyóálló mellény?”
Nem érdekelte, hogy fejbe lőhetett volna.
Ezután letette.
Tudtam, hogy ez el fog húzódni.
A TÚSZEJTÉS 18 ÓRÁJA TART
Élőben kapcsoljuk Santo André városát,
ahol a 22 éves Lindemberg
túszul ejtett két fiatal lányt.
Ahogy kelt fel a nap, úgy érkeztek meg az újságírók.
Egyre többen voltunk.
Mire odaértem, már mindenben az eljárás szerint jártak el.
Lezárták a területet, a sajtót elkordonozták, és rendőrök járőröztek.
RIPORTER
Egy kamera folyamatosan a lakást vette, hogy nehogy lemaradjunk valamiről.
OKNYOMOZÓ RIPORTER
Tudtuk, hogy idővel valaki felbukkan majd az ablakban.
Bent nem tudták, mekkora felhajtás van odalent.
Erre csak akkor jöttek rá, amikor bekerült a tévébe.
Santo André városa felett repülünk,
ahol egy 22 éves fiú túszul ejtett két lányt.
Domingos Pereira van itt velem,
aki évek óta Lindemberg barátja és kollégája.
Domingos békés, nyugodt emberként jellemezte Lindemberget.
Hogy viselkedett a munkahelyén?
Becsületes gyerek volt. Sosem hiányzott.
Idővel Lindemberg rájött, hogy ő a központi szereplője
a túszejtés körül szerveződött felhajtásnak.
A sajtó volt az igazi közönsége.
És ott volt „élete nője”,
aki eljátszotta a főhősnő szerepét ebben az egész színjátékban.
Újabb lövés dördült el. Ez már a negyedik Lindembergtől.
A rendőrök közelebb mennek intézkedni.
Lindemberg azért kezdett el lövöldözni, mert nem tetszett egy újságírói komment.
Ezt az újságíró is megerősítette.
Ekkor vált egyértelművé,
hogy Lindemberg már nem egy átlagember.
Most már bűnöző lett,
aki épp az erejét fitogtatja.
Sajnos az embereket érdeklik a rossz hírek.
Rengeteg ember és rendőrautó állt az elkordonozott rész mögött.
Életemben nem láttam ennyi rendőrt. Nem akartam hinni a szememnek.
Mindenki feszült.
Az emberek nem tudnak kiállni az autóval vagy dolgozni menni.
Az egész környék leállt.
Az ég szerelmére, Liso!
Engedd el Eloát!
Az ég szerelmére!
A TÚSZEJTÉS 27 ÓRÁJA TART
Már eltelt 24 óra.
A túszejtés még mindig tart.
Kezd kezelhetetlenné válni a helyzet.
Úgy döntenek, hogy lecserélnek.
Egyrészt, mert nem történt előrelépés,
másrészt, mert elfáradtam, és pihennem kellett.
Giovanini százados, a GATE akkori parancsnoka vette át a tárgyalást.
Onnan mindent lát. Kiváló a kilátást.
GATE PARANCSNOK
Van fegyvere és rengeteg lőszere.
Két embert tart sakkban a fegyverével.
A helyzet nagyon bonyolult.
Ide hallgass, Liso! Ne ronts a helyzeteden!
Attól nem félek, tesó.
Úgy jöttem ide, hogy tudtam, élve nem úszom ezt meg.
Ezt ki mondta? Élve fogsz kijönni.
Téged csak a két lány érdekel.
- Fontos, hogy mind élve gyertek ki. - Engem leszartok.
Tudtam, hogy meg fogok halni, mielőtt idejöttem volna.
Ha nem lennél fontos nekem, már berontottunk volna.
Magamra hoztam a bajt.
Megfogadtam, hogy élve jövök be ide, de holtan fognak kivinni.
Az emberrablók kiszámíthatóak, mert el akarnak érni valamit.
De Lindemberg nem kért semmit.
Csak Eloával akart tölteni egy kis időt.
Nem volt mit tenni, nem lehetett haladni.
A hatóságok aggódnak, hisz több óra is eltelt már.
A szokásos fárasztásos stratégia nem törte meg a túszejtőt.
A rendőrség nem érti, Lindemberg hogyan képes
ekkora nyomás alatt is kitartani.
A srác nagyon kemény dió.
Azt hiszi, jobb mindenkinél.
Meg kellett mutatnom neki, ki itt a főnök.
Lekapcsoltuk az áramot és a telefont.
Az áramszünet rossz jel.
A rendőrség nem haladt a tárgyalással, ezért bekeményített.
Egy áramszünet persze zavarja a bennlévőket és nyomást gyakorol rájuk.
Kapcsold vissza a kurva áramot!
Ez egy parancs! Kapcsold vissza, vagy kárt teszek valakiben!
Tudod, kiben?
Nem benned, szépfiú.
Nem is a barátaidban,
hanem az ittlévő lányokban és a családjaikban.
Egyre durvábban beszélt velünk. Egyre dühösebb volt.
Abban a pillanatban
nem lehetett bízni benne.
Nem uralta a helyzetet, és kint várt a sajtó.
Liso megkérte Eloát, hívja fel anyámat.
Eloá megkérdezte, hogy bízom-e benne.
Mondtam, hogy persze.
Örültem, hogy hallom a hangját.
Minden rossz érzésem azonnal szertefoszlott.
Megnyugtattam, hogy bízom benne.
Megkért, hogy kapcsoltassam vissza a villanyt.
Könyörgött nekem.
Gondolkodás nélkül szóltam a rendőröknek.
A férjem zaklatott lett, és csitítgatni kezdett.
Kinyomta a hívást.
Megölöm a lányt és magamat.
Mire mész azzal?
- De… - Ezzel csak mindenkinek ártasz, Liso.
Észre se veszitek, ha megölöm Eloát.
Megkötözöm, és leszúrom.
Pisztoly nélkül is meg tudom ölni.
Nagyon felbátorodott. Fenyegetőzött, hogy megöli a lányokat, ha nincs áram.
A TÚSZEJTÉS 32 ÓRÁJA TART
Néha hallottam, ahogy a mesterlövészek kérdezik, lelőhetik-e.
De nem kaptak rá engedélyt.
Jó estét. A rendőrség továbbra is a tárgyalást részesíti előnyben.
Lindemberg kifárasztása a cél, ezért a rendőrök folyamatosan hívogatják.
Most mi legyen? Visszakapcsolhatom az áramot,
de neked is adnod kell végre valamit cserébe.
Az elmúlt órákban a túszejtő érezhetően kezd fáradni.
Lindemberg sarokba szorult, rendben?
Majdnem egyenlőek voltak köztünk az erőviszonyok.
Ezt ő is látta.
NAYARA APJA
Lindemberg megüzente az egyik lány apjának, hogy elengedi.
Ez valószínűleg hamarosan bekövetkezik.
Rengeteg pletyka terjengett, hogy Lindemberg alkudozik,
és hamarosan elenged valakit.
Nem rendelkeztünk túl sok információval.
A lány elhagyja a helyszínt.
Ez egy megnyugtató lezárás Nayarának,
akit a helyi kórházba szállítanak át.
Bíztam a rendőrség stratégiájában.
Azt reméltem, Lindemberg előjön majd Eloával,
vagy felhív minket Tinával,
vagy esetleg Douglast, hogy együtt menjünk le vele.
Amikor Nayara előjött,
úgy éreztem, haladnak a tárgyalások,
de aggódtam, hogy Lindemberg kárt akar tenni benne.
Féltem, hogy megerőszakolja,
vagy bántani fogja.
A TÚSZEJTÉS 43 ÓRÁJA TART
A helikopteres felvételeinket láthatják.
A sajtó munkatársai egyre többen gyülekeznek
a lakótelep előtt, ahol a túszejtés zajlik.
Nayara arról számolt be, hogy Lindemberg megkötözte és megverte őket.
A nagyobb adók már elfoglalták a jó helyeket.
Lakásokat béreltek ki.
ÚJSÁGÍRÓ
Mindenki a saját érdekeire gondolt, és együtt ácsorgott a tömegben.
A kíváncsiskodók, a sajtó, a rendőrség…
A nézőket minden részlet érdekelte. Ezzel az üggyel kapcsolatosan
a nézők díjazták, ha folyamatosan tudósítottunk a fejleményekről.
Az emberek nem távolodnak el.
Együtt drukkolnak a pozitív végkimenetnek.
Lindemberg ott van Eloával.
Szereztünk még egy tévét,
hogy semmiről se maradjunk le.
Az egyik adón a nap 24 órájában ez ment.
ELOÁ BARÁTNŐJE
Egy valóságshow-vá vált.
Ma láthatjuk, hogy a rendőrség új helyen sorakozott fel az épület körül.
Tegnap csak ez a mentőautó…
A riporterek megkerülték az épületet, és megpróbáltak lakásokba bejutni.
Egyik épületről a másikra jártak.
A ház előtt volt egy domb, oda is felmásztak.
Ezzel zavarták a rendőröket.
Minden taktikai lépésünk meghiúsult a riporterek miatt,
és a médianyilvánosság miatt.
Egyáltalán nem volt zavaró a jelenlétünk.
A rendőrség csak kifogásokat keres.
Könnyebb ilyenkor keresni egy bűnbakot.
Ha akarják, ki tudják zárni a sajtót.
Egyszerűen szólnak, hogy menjünk arrébb.
Persze, nem egyszerű, és tiltakozni fogunk ellene,
de ha kell, távol tudják tartani a sajtót.
Hiába igyekeztünk lezárni a környéket,
helikoptereket vetettek be,
amin a kamerák simán rá tudtak közelíteni
a GATE-jelvényeinkre.
Mindenhol kamerák voltak.
Nem ismertek határokat.
Mi újságírók, nem kaptunk semmilyen választ.
Bármit kérdeztünk a rendőrségtől, azt felelték, „Dolgozunk rajta”.
De addigra már hány óra telt el?
Ennél a bizonyos esetnél komoly kétségeim voltak afelől,
hogy a GATE-nak volt-e egy konkrét stratégiája.
A szomszéd lakásból poharakkal hallgatózott a rendőrség.
Verés hangját, káromkodást, bútortologatást hallottunk.
Tudtuk, hogy bármikor be kellhet avatkoznunk.
Nem fért a fejembe, hogy a rendőrség miért nem megy be.
Miért nem vetik be a mesterlövészeket?
Voltak mesterlövészek. Végig láttam őket, éjjel-nappal ugyanabban a pozícióban…
Miért nem léptek?
Ez teljesen abszurd.
A közvélemény befolyásolta az eseményeket.
Lindemberget látták a tévében,
és a nézők úgy ítélték, nem is igazi bűnöző.
Hétfő 13:30-ig Lindemberg egy átlagos ember volt.
Miután összevesztek a barátnőjével,
felfegyverkezve tért vissza folytatni a veszekedést.
A sajtó Lindemberget támogatta, és bemutatta neki a kinti dolgokat.
Elhitette vele, hogy ő a jó fiú, aki most ugyan dühös,
de a helyzet azért meg fog oldódni.
A KORMÁNY NEM ENGEDÉLYEZI LINDEMBERG LELÖVÉSÉT
A hatóságok féltek a kritikától,
ha parancsot adnak Lindemberg lelövésére.
Hiába ejtett túszul két lányt, nem volt bűnöző.
A GATE óvatosan jár el. Nagyon megfontoltak.
SÃO PAULO ÁLLAM KORMÁNYZÓJA
Fontos, hogy az ügynek pozitív kimenete legyen,
és senki se sérüljön meg.
A tárgyalás során elhangzott az,
hogy nem ölhetik meg, mert a kormányzó szerint
Lindemberg jó fiú, aki rossz passzban van.
Azt ismételgették, hogy milyen megbízható munkaerő.
A „JÓ FIÚ” TÚSZEJTŐ BEFIZETTE A SZÁMLÁIT A TÚSZEJTÉS ELŐTT
Az emberek romantizálják a szenvedélyből elkövetett bűnöket.
Ezt a narratívát a társadalom építi fel.
Ez nem egy gyors folyamat. Idő kell hozzá.
Szerinted miért tette ezt?
Nem tudom. Szerintem szerelmes.
Most már valószínűleg visszakérdeznék.
„Szerinted ez a szerelem?”
„ANNYIRA SZERETI A LÁNYT, HOGY BELEŐRÜLT”
Úgy tűnt, mindenki elfelejtette, hogy ő egy bűnöző,
és úgy kezelték, mint egy szegény, szerelmes fiút.
Azzal érveltek, hogy a túszokat sértetlenül elengedte.
Nem lehet rossz ember.
Emlékszem, egy csapat fiatal lány
Lindemberg figyelmét próbálta felkelteni. Miatta mentek oda.
Nézd az ablakot!
- Nézzétek! - Lindemberg!
Baszki!
Az, hogy a nevét skandálták az utcán,
része volt a kialakult cirkusznak, amibe ő kiválóan be tudott illeszkedni.
Érezte, hogy egyre fontosabb, ezért nem akarta elengedni Eloát.
Lindemberg rájött, hogy egy sztár lett.
Lindemberg Alves többször megjelent a fürdőszoba ablakában.
Eloá is felbukkan egy pillanatra, és jelzi, hogy jól van.
Ezt követően Lindemberg üvöltései hallhatóak.
Csukd be a kurva ablakot!
Mi van Eloával? Vele ki érzett együtt?
Ő mikor kapott lehetőséget, hogy kifejezze magát,
vagy kimutassa az érzéseit?
A bűnöző lett a főszereplő.
Eloáról alig tudtunk valamit.
Tudtuk, hogy 15-16 éves.
Egy ideig jártak Lindemberggel,
majd ő szakított a fiúval.
Amikor járni kezdtek, Eloá 12 volt, Lindemberg 19.
Csak 12 éves volt…
Alig volt tinédzser.
Még kislány volt.
De ahogy idősebb lett, hirtelen észbe kapott.
Ugye?
Rájött, hogy már nem jó neki a kapcsolat.
De Lindemberg úgy kezelte, mint a tulajdonát. Eloá nem szakíthatott.
Egyszer beszéltünk a buszon, és mesélte, hogy a pasija féltékeny.
Elhívtam valahová, de azt mondta, nem mehet, mert a fiúja féltékeny.
Emlékszem az első szakításukra.
Lindemberg megjátszotta előttem, hogy sír.
Ajándékokat küldött Eloának.
Szívességeket kért tőlem.
Azt akarta, vegyem rá Eloát, hogy jöjjenek össze újra.
Amikor végleg szakítottak, Lindemberg még féltékenyebb lett.
Elkezdte követni Eloát iskolába menet.
Elmentem Eloáért a sulihoz. Hazafele figyeltem a viselkedését.
Elment mellette egy motor, amitől megijedt.
Épp leparkoltam. Megkérdeztem tőle, mitől ijedt úgy meg.
De kérdés nélkül is láttam az arcán, mennyire fél.
Minden motorról Lindemberg jutott eszébe.
Jézusom, segíts nekem!
IDÉZET ELOÁ NAPLÓJÁBÓL
Komoly próbára tettél, és legszívesebben feladnám.
Uram, bogozd ezt ki nekem!
Vigyázz rám!
Eloá három képzésre járt.
Elkezdte megalapozni az életét.
Az apja hozta-vitte az iskolába.
De azon a napon dolgoznia kellett, ezért Eloá busszal ment.
Lindemberg hátba vágta. Megpofozta Eloát.
Sírva jött haza.
Zokogott.
Amint hallottam, mi történt, Lindemberghez mentem.
Emlékeztettem, hogy szakítottak,
és hogy Eloá nem akar már semmit tőle.
A szemembe nézett, és azt mondta, hogy nem ütötte meg Eloát.
Kértem, hogy vallja be, hogy ő volt,
de ő váltig tagadta.
Szerinte Eloá kiszínezte a történetet.
Lindemberg megígérte, hogy többé nem bántja Eloát.
Megígérte.
De már nem hittem neki.
A férjem viszont igen.
Beszélni akart velem.
A kapuban álltam a GATE-val. Ők hívták fel.
Odaadták nekem a telefont.
Arról beszélt, amikor elmentem hozzá.
Közölte, hogy még mindig nem kértem tőle bocsánatot.
Annyira nem fűlött hozzá a fogam.
A GATE tárgyalója szólt rám, hogy kérjek bocsánatot.
„Tesó, ha ezen múlik, bocsánatot kérek.
Semmi baj. Gyere le, és bocsánatot kérek személyesen.
Nem hittem volna, hogy ez ennyire…
megbántott téged.”
Eloáért ezt is megtettem.
Erre elkezdte magyarázni,
hogy most ő irányítja a helyzetet, nem én.
Egyre zaklatottabb lett, ezért a tárgyaló letette a telefont.
A TÚSZEJTÉS 47 ÓRÁJA TART
A túszdráma harmadik napján továbbra sincs előrelépés.
A rendőrség kétszer is felhívta Lindemberget.
A pár másodperces hívások alatt a túszejtő nem tett követeléseket.
Nem akart beszélni a rendőrökkel, ezért gyorsan letette.
Felhívtak, hogy segítsek a tárgyalással,
mert nekik már nem megy.
Nem értek el semmilyen eredményt.
A tárgyalás elakadt.
A GATE helyesen járt el.
Feltérképezték, hogy Lindemberg közeli barátja Eloá öccsének.
Ezért a srác segíthet nekik.
- Akkor is, ha csak egy gyerek? - Az nem gond.
Nem kérdőjeleztem meg.
Csak reménykedtem, hogy jó hírt kapunk.
Mindent, amit mondtak…
Mindent, amit mondtak, azt megtettük.
Giovanini felhívta Lindemberget.
Ingerülten vette fel a telefont.
Beleszóltam, de nem tudta, ki vagyok.
„Nem ismered fel a hangomat? Douglas vagyok.” Erre megnyugodott.
Tudod, hogy mindig melletted álltam,
mindig segítettem visszaszerezni Eloát.
Köszönöm.
Kérlek, vedd figyelembe a barátságunkat!
Tudtam, hogy azt fogod kérni, hogy engedjem el.
És…
Hagyjuk most a húgomat!
Most rólunk van szó, meg a barátságunkról.
Most ez a legfontosabb.
Mondd, mit akarsz!
Menjünk el valahová!
Minden rendben lesz.
A te oldaladon állok.
Elmegyünk szórakozni és ismerkedni.
Nem tudok. Le fognak csukni. Tuti kinyírnak.
Meg fognak lincselni.
Nem fognak lecsukni. Itt van az ügyvéded.
Elhittem, hogy mindent rendbe tudok tenni.
Úgy éreztem, annyira közeli barátok vagyunk,
biztosan meg tudom oldani.
A rendőrség szólt, hogy Lindemberg mit kért Douglastól.
Douglas velük ment.
Veled küldtek fel dolgokat.
A kutyák az előszobában vannak?
Igen. Kirakom őket a lépcsőházba. Ha nem viszed el, éhen fognak halni.
Ide nem jöhet vissza többet.
- Oké. - Kiviszem a kutyákat.
Jó, jövök.
Douglas még gyerek volt.
Bármikor lelőhette volna a fiamat, ahogy jött lefelé.
Ő is áldozattá vált volna. Senki se értette Lindemberget.
Az előttem lévő papírt kellett figyelnem,
arra írták fel az utasításokat.
Nem mondhattam azt, amit akartam. A papírt kellett figyelnem.
Menjünk el valahová, Liso!
Szerinted…
Pár órán belül kitalálom.
Döntsd már el! Menjünk valahová!
Hagy már, tesó! Nem bírok gondolkodni.
A nővéred felidegesített.
Be akartam menni…
és legszívesebben jól megvertem volna.
De nem mondhattam semmit.
Leteszem, mert a tesód hisztizik.
Kussolj! Hagyj telefonálni!
- Én is hallani akarom. - Fogd be!
Fogd be!
Ne foglalkozz vele!
Ha Eloá beleszól, leteszem.
Tudom, hogy mondani akarsz valamit, de Eloá nem hagy beszélni.
Mondd neki, hogy én kérem, hogy hallgasson.
Borzasztó szomorú volt.
Végig kellett hallgatnom,
ahogy bántalmazza a testvéremet az,
aki korábban a legjobb barátom volt.
Nem volt rá magyarázat.
Ezt sosem fogom…
Ezt nem fogom elfelejteni.
Nem fogom ezt megbocsátani neki.
Soha.
Döntöttél már?
Gondolkozom.
Gondolj csak bele! Tök jó lesz.
Hol van Adriano?
Itt, mellettem.
- Add ide! - Oké.
Halló, Liso?
Van egy kérésem.
Igen? Mit szeretnél?
Eloá éhes.
- Te is eszel? - Nekem jó lesz a maradék.
Tényleg?
De a gyorskajától rosszul van. Rendes kaja kell neki.
Azt akarta, hogy menjek oda,
és vigyek neki enni.
Szóval…
Giovanini visszakérdezett, hogy mire gondol.
A TÚSZEJTÉS 50 ÓRÁJA TART
Eloá lemászik?
Ez egy nagyon feszült pillanat.
Egy összekötött lepedőkből álló kötelet engedtek le az ablakon.
Mindenki feszülten figyel. Eloá le fog mászni?
Senki sem tudja, mi fog történni.
A másik oldalon voltam, amikor kiabálni kezdtek, hogy Eloá az ablakban áll.
Azonnal odafutottam.
Kislányom!
Nyugi, anya!
Biztattam, hogy jöjjön le. Azt hittem, lemászik a kötélen.
Ő végig engem nyugtatgatott.
Kislányom!
- Kislányom! - Nyugi!
Szívem, gyere le!
Nyugalom! Senki se jöjjön közelebb!
Nyugalom!
Nyugodjatok meg!
Láttam, hogy próbál higgadt maradni, de remegett a keze.
Mindenki látta, hogy remeg a keze.
Ételt kapnak.
Abban a pillanatban
a tudósítás új dimenziót kapott.
Egész Brazília az Eloá ügyről beszélt.
Elkezdtünk új információk után kutatni,
hogy olyasmit fedhessünk fel,
amihez a többi újságíró nem fér hozzá.
Mondja, asszonyom. Eloá beteg volt?
Nem tudom, nem voltam itt.
A tévében láttuk csak.
ELOÁ TRAGIKUS ESETE REKORDNÉZETTSÉGET HOZ
Az újságírók elkezdték banalizálni a helyzet súlyosságát.
Az érdekelte őket, hogy mit ettek ebédre,
hogyan zuhanyoztak.
A médiát csak ez izgatta.
Sajnos mindenki valamilyenféle bombahírt próbált elcsípni.
A rendőrség rizst, babot,
marhahúst és sült krumplit küldött fel Lindembergnek.
Olyan volt, mintha nem szeretnék, hogy véget érjen a túszejtés.
Remélem, jó vége lesz.
ÜGYVÉD
Szeretném, ha el tudná venni feleségül a lányt, akit szeret, érti?
Rabul ejtette az embereket,
a rossz értelemben.
Mint amikor elhajtasz egy autóbaleset mellett.
Hiába taszít a vér, mégis oda kell nézned.
Kezdtünk rádöbbenni, hogy mennyire kényes a helyzet.
Eltelt egy éjszaka,
majd még egy, és még egy teljes éjszaka.
Semmi sem változott. A rendőrség nem mozdult.
Mégis mit tudnánk mutatni? Egy kamerát, ami egy épületet vesz folyamatosan.
A környéken sok bűncselekmény történt.
Veszélyes volt újságíróként ott tölteni az éjszakát.
Fegyveres bűnözők kezdtek el megjelenni
a horrorfilmet élőben néző tömegben.
A drogdílerek panaszkodtak.
A rendőrség rontotta az üzletüket. Sok pénztől estek el.
Szóltak, hogy vagy mi vigyük innen Lindemberget, vagy ők fogják.
Azt akarták, hogy csaljuk el a zsarukat, hogy ők bemehessenek, és megölhessék.
Képesek lettek volna rá, és ezzel Lindemberg is tisztában volt.
A rendőrség is tartott ettől a forgatókönyvtől.
A TÚSZEJTÉS 58 ÓRÁJA TART
Az egyik csatorna felhívta őket.
Ettől zűrzavar tört ki.
Fáradtan mentem vissza a stúdióba. Mindenki kimerült volt.
Találkoztam két producerrel, akik beszéltek Lindemberggel.
Teljesen lefagytam ettől az információtól.
Kérdeztem, mit vettek fel.
Azt felelték, semmit.
Erre megkértem őket, hogy állítsanak rám egy kamerát,
és vegyék fel, ahogyan felhívom.
Ki az?
Szia, Lindemberg! A család barátai vagyunk.
Tudni szeretnénk, hogy jól vagy-e.
Ki beszél?
Luiz Guerra vagyok. Hogy vagy?
- A család… - Luiz Guerra.
Sonia Abrãonak dolgozom riporterként.
Anyád kétségbe van esve. Tudni akarja, jól vagy-e.
Riporter vagy?
Igen. Csak tudni akarjuk, jól vagy-e.
Aggódunk érted.
Baromira izgultam.
Feszült voltam, és napok óta talpon voltam…
Úgy éreztem, képes vagyok befolyásolni a történetet.
Lehet, meghúzza a ravaszt, mert tudja, hogy felvesszük.
Élőben akarja lelőni Eloát.
- Ez élőben megy? - Felvesszük.
Ha szeretnéd, bármit leadok adásban.
- Ezt a beszélgetést is? - Beszéljünk! Segíteni akarok.
Segíteni akarok, és elmondani, hogy a parancsnok garantálja az épségedet.
Ne aggódj, fiam!
Senki se jöjjön az épület közelébe!
Ha valaki a közelbe jön…
A parancsnok idejött és becsöngetett.
Majdnem lelőttem Eloát. Azt hittem bejön. Ha bejött volna, már mind nem élnénk.
Felhívni a túszejtőt, hogy interjút készítsenek vele,
mintha ez valamiféle exkluzív hír lenne,
bűncselekmény.
Eloá mondani akar valamit.
Hadd beszéljen velünk!
Jó napot!
Szia, Eloá! Luiz Guerra vagyok. Hogy vagy?
Ki ez?
Luiz Guerra, Sonia Abrão riportere. Hogy vagy?
Jól.
Nagyon bátor volt, amikor azt mondta, jól van.
Remegett a hangja.
Úgy tűnt…
Hallatszódott, hogy sírt előtte.
Kezdtem felfogni, milyen veszélyes ez a helyzet.
Lindemberg nem viccelt.
Szeretnél üzenni valamit anyukádnak?
Szeretném tudni, hogy vannak a családommal.
Jól vannak.
- Minden… - Puszilom a szüleimet.
- Ha akarod… - Szeretem őket.
Elismételnéd? Küldj nekik egy puszit!
Üzenem anyukámnak, hogy nagyon szeretem.
Apukámat is.
Szeretem őket.
A túszejtő helyzete megváltozott,
miután élő interjút adott az egyik csatornának.
Onnantól kezdve
nem vette fel többé a telefont.
Vajon a közérdeket szolgálta ez az interjú Lindemberggel,
miközben túszul ejtette Eloát?
Attól a hívástól Lindemberg
sokkal többre tartotta magát, mint amilyen volt.
Az interjú óriási károkat okozott a helyzet kezelésének.
Óriási károkat.
A TÚSZEJTÉS 66 ÓRÁJA TART
A helyzet egyre feszültebb
a Santo André-i lakásban, São Paulo ABC régiójában.
Lindemberg a fürdőszoba ablakához rángatta Eloát.
Újra felveszi a telefont, és újrakezdődtek a tárgyalások.
Nem akarok Eloával lenni többé.
Utálom őt.
Mi kell ahhoz, hogy elenged Eloát?
Viselkedjen rendesen, és legyen megértő. De nem az.
Miért nem megértő?
Ha szólok hozzá, sikít és hisztizik.
- Azt mondja, üveggel akarom megdobálni. - Megütöttél.
Lindemberg fáradt volt, fel akarta adni magát.
Giovanini megkérte, hogy tegye a fegyvereket a vécébe.
Ebbe beleegyezett.
Vállalta, hogy leteszi a fegyvereket a fürdőben, és előjön,
Eloá kezét fogva.
Oda akart menni Nayarához,
megfogni az ő kezét, majd együtt lemennek,
megfogják az én kezemet, és így feladja magát.
Lindemberg megígérte, feladja magát, ha Nayara visszatér a lakásba.
A lépcsőn alján mindenki reménykedni kezdett.
Nayara visszahozása
egy stratégiai lépés volt, amiről a válságkezelő szakember,
a közbiztonságért felelős államtitkár és az ügyész döntöttek.
- Szia, Nayara! - Hogy vagy?
- Jobban vagy? - Igen. Nyugodt vagy?
Igen.
Megteszed, amit ígértél?
- Igen. Bízol bennem? - Igen.
Szia, drágám!
- Feljössz? - Igen, édesem.
Az ajtó előtt várlak.
- A rendőrök nem jöhetnek fel. - Jó.
- Egy sem. - Jó. Add Lindemberget!
- Minden rendben lesz. - Igen.
Megígértem, hogy nem lesz baj.
- Oké, szia! - Szia! Szeretlek.
Úgy döntöttek, a taktikai csapat nem avatkozik be,
mert Nayarának egy fél emelettel lejjebb kellett várakoznia,
és onnan beszélhetett Lindemberggel.
Ahogy elindultam felfelé, felnéztem,
és láttam, ahogy a fürdőszoba ablaknál áll.
Ott álltak Eloával.
Megálltam, ahol mondta.
Onnantól nem hallottam már semmit, mert Nayara elvitte magával a telefont.
Láttam a rendőröket,
de Nayarát nem láttam a lépcsőn.
Aztán egyszer csak láttam,
hogy a rendőrök magukhoz integetnek. Odamentem hozzájuk.
Akkor tört ki a káosz.
Ezredes, hiba volt visszaküldeni Nayarát?
Az anyja beleegyezett.
A ROHAMOSZTAG PARANCSNOKA
A GATE elkísérte.
Visszaküldték a lányomat.
Tiszta hülyeség visszaküldeni, ha egyszer kimentették.
Egy tini életét sem szabad így veszélybe sodorni.
GYERMEKJOGI SZAKÉRTŐ
A helyzetet felügyelő parancsnok szerint Nayara nem túsz.
Önszántából ment vissza a lakásba.
Olyat tett, amire nem számítottunk.
Úgy gondoltuk át a helyzetet, mint az én gyerekem…
Három gyerekem van.
…mintha az én gyerekem lenne a túsz.
Ha az én gyerekem…
A saját gyerekemet is visszaküldeném.
NEM HIBÁZTUNK. BÁRMIKOR MEGTENNÉNK ÚJRA
Soha nem lett volna szabad, hogy Nayara visszamenjen a lakásba.
A GATE a történelem első olyan csapata,
ami növelte a túszok számát.
Bejöttem, és lenyugtattam.
Most már jól van. Lehiggadt.
Hozott egy döntést.
- Oké? - Rendben.
Ne aggódj, nem esik baja a lányodnak!
NAYARA ANYJA
Bízom benned, Liso. Egyikőtöknek se fog baja esni.
Megmondtam korábban is.
A tévében is elmondtam,
hogy biztonságban haza fogtok jönni mind a hárman.
Ne aggódj!
Rendben?
Pár perc múlva lemegyünk.
Jól van.
Ne aggódj!
- Jól van. Nem aggódom. Szia! - Szia!
Eddig egy ígéretét se tartotta be,
vajon most miért tartaná be?
Többször mondta, hogy elengedi Eloát.
Mindig volt valami kitétele, ami ha teljesül, akkor elengedi.
Egyszer sem tartotta a szavát.
A TÚSZEJTÉS 76 ÓRÁJA TART
Az idő múlik, és nem történik semmi. A feszültség egyre nő.
Nayara még a lakásban van.
A családtagok itt várakoznak.
Eloá anyja, Cristina,
abban a lakásban várja a fejleményeket.
A nézők alig bírtak magukkal.
Legyünk őszinték, ez egy remek történet.
A rendőrség visszaküldött egy túszt,
a túszejtő pedig mindenkit átvert…
Egy kolléga a Globotól letolt. Szerinte az egész az én hibám volt.
Aztán láttam, hogy a Globo is interjút készít Lindemberggel.
Elengedem majd, mint a többieket.
TV GLOBO RIPORTER
Nem fogom előre bejelenteni, hogy mikor.
Egyszer csak bekövetkezik.
A nézők mindenre kíváncsiak voltak,
ezért verseny alakult ki az interjúkért.
Ha ők nem működnek együtt, én se fogok.
Megbántad, hogy ezt tetted?
Még nem bántam meg.
Eloá ezt érdemli.
Ha hülyeséget csinálnak, Eloával mindketten meghalunk.
Lindemberg milyen jogon tart fogva egy fiatal lányt,
és ad interjúkat?
Igazi cirkusz volt.
Én más vagyok, mint gondoljátok. Nem akarok a börtönben megrohadni.
Igazi sztár lett belőle.
Lindemberg volt a főszereplő.
Élőben kapcsolták, bármit mondhatott.
A csapatunk elérte Lindemberget.
Nem készül több meggondolatlanságra.
A családok megnyugodhatnak.
Anyaként beszélni akartam vele.
De nem vette fel.
Hiába hívtam, nem vette fel.
De a sajtóval szóba állt.
Egyedül Isten tudja, min mentünk keresztül.
Amint Lindemberg rájön, hogy a sajtó az ő oldalán áll,
kevesebbet tárgyal a rendőrséggel.
Helyette kihasználja, hogy szerepelhet a tévében.
A nézettség az egekbe szökött,
és a rendőrség egyre jobban tartott Lindembergtől.
Ezért a kialakult háromszög Lindemberg, a rendőrség és a sajtó között
összedőlt.
Egyetlen ember irányított.
Lindemberg.
A TÚSZEJTÉS 95 ÓRÁJA TART
Dél van.
A São Paulo FC mezét teszik ki a lakás ablakába.
Nagy meglepetésünkre
pár órával később megérkezett a São Paulo FC menedzsere.
Képviselői tisztséget is betöltött, és szeretett volna segíteni.
Segítünk, ahogy tudunk, hogy jó véget érjen a történet.
A SÃO PAULO FC MENEDZSERE
Bízhat a rendőrségben. Nem fogják megbüntetni. Meg fogják védeni.
A helyzet egyértelműen elszabadult.
Mindenki kereste a megoldást.
Akinek sikerülni fog, azt hősként fogják ünnepelni.
A helyzet odáig fajult,
hogy öt nap elteltével sem találtak megoldást.
Mivel nem igazán ettünk ez idő alatt, nagyon gyenge voltam.
A mentősök segítettek, és látták, hogy infarktus közeli állapotban vagyok.
A férjem azt mondta, nem bánja, ha meghal,
csak a lánya jusson ki élve a lakásból.
BELÉPNI TILOS
Mivel a tárgyalás elakadt,
a rendőrség újra bevetette egy korábbi taktikáját.
Kedden lekapcsolták az áramot.
Ezúttal Lindemberg és a lányok étel nélkül vannak a lakásban.
Ledobtak egy hátizsákot, hogy abban kapjanak ebédet.
De a kérésüket megtagadták.
Aggódtam az ügy kimenetele miatt,
mert Lindemberg egy percig sem működött együtt a hatóságokkal.
Nem törhetünk be.
Három gyerek van a lakásban. Hogy törhetnénk be?
Hogy nevezhetik Lindemberget „gyereknek”?
Egy túsz van odabent.
Mit képzelnek az emberek? Miért idealizálják a bűnözőt? Nem.
A TÚSZEJTÉS 97 ÓRÁJA TART
14 óra körül a felek tárgyalni kezdtek egy dokumentumról.
Lindemberg írásos biztosítékot kér,
amiben garantálják a testi épségét, ha megadja magát.
Kérem, hogy szóljon neki,
hogy ügyész vagyok,
és garantálhatom a testi épségét, és az ügy pozitív kimenetelét.
ÜGYÉSZ
Megérkezett egy ügyész. A tévé is mutatta, hogy Lindemberg tudjon róla.
Megírták a dokumentumot. Alá is írták.
Egy kötélen felküldték Lindembergnek az iratot.
Elképzelhető, hogy az ügy lassan a végéhez közeleg?
Azt hiszem, igen.
Lindemberg ugyan aludt pár órát, érzelmileg teljesen kimerült.
Észhez fog térni.
Szerintem pár órán belül meg fogja adni magát.
Baromi idegesen válaszolt.
Azt mondta, nem érti, ami a papíron van.
„Nem értem ezt a firkát.” Ezzel nem mentünk semmire.
Nem győzött meg.
Ha fél a haláltól, adja meg magát.
A sajtó előtt biztosan nem lövik le.
A TÚSZEJTÉS 100 ÓRÁJA TART
São Paulo állam történetének leghosszabb túszejtése már 100 órája tart.
Az ötödik napon
Lindemberg viselkedése teljesen megváltozott.
Itt van egy angyal, ami azt mondja, ne tegyem meg.
Egy ördög pedig arra biztat, hogy tegyem meg.
Egy ördög és egy angyal. Az ördög továbbra is biztat.
Nem akarja, hogy leálljak.
Az angyal tiltakozik. Összezavarodtam és ideges vagyok.
Nincsenek már érzéseim.
Egy szívtelen srác vagyok.
Szeretnék egy szívességet kérni.
Szólj, hogy jöjjenek be!
Odajött a rendőrség,
és elmesélték, hogy Lindemberg előző nap végig verte Eloát.
Én…
Zsongott a fejem.
Nem értettem, miért nem törik rá az ajtót, és vetnek véget ennek az egésznek.
Hálás vagyok azért, amit tettél, ok?
De szeretném…
De el fog jönni az idő, amikor gondolkodnod kell.
- Mondd meg… - Öngyilkosságra gondol.
Mondd, hogy fáradt vagy!
Akkor majd leváltanak,
és más adja ki a parancsot, hogy jöjjenek be. Én meg végzek mindennel.
Addigra már képtelenség volt logikusan beszélgetni és tárgyalni vele.
Egyértelművé tette,
hogy továbbra is meg akarja ölni Eloát majd magával is végezni fog.
Onnantól kezdve, ha egy fegyver is elsül a lakásban, a taktikai csapat
azonnal rátöri az ajtót.
Kijelöltük a csapatot, aki be tud törni a lakásba.
A rendőrség már robbanószereket helyett el az ajtónál.
Minden készen állt.
Az ügyész és a fiú ügyvédje
most fognak sajtótájékoztatót tartani.
Szóltak, hogy a művelet parancsnoka, Félix ezredes sajtótájékoztatót tart.
Gyorsan odamentünk.
Minden újságíró felkészült a tájékoztatóra.
Egy kis türelmet kérek.
Ide hozom a felszerelést, hogy ezt rendesen csinálhassuk.
Feszült volt a légkör.
Nem léteztek belső információk. Nem tudtunk semmit sem kideríteni.
Nézd, mind futnak!
Lindemberg! Az ég szerelmére!
Liso!
Berobbantottuk az ajtót, ami elég egy asztalt toltak.
Az asztal mögött egy könyvespolc volt.
Bejutottak.
Nem láttam Lindemberget. Egy oszlop mögött bujkált.
Óriási zűrzavar van az épület előtt.
Nayara kijött.
Láthatjuk, hogy kiengedik a lányokat.
Istenem! Hol van Eloá?
Hol van Eloá?
Istenem!
Lövések hallatszottak.
Meglőtte Eloát.
- Lelőtte? - A földön fekszik.
A következőt láttuk:
Nayara véres arccal, a kezét a szájra szorítva jött le.
Majd egy rendőr a karjában hozta le Eloát.
Ne haragudjatok!
Amikor Eloát eszméletlenül elszállították egy hordágyon,
akkor azt hiszem, egész Brazília megértette,
mennyire rosszul kezelték Eloá ügyét.
Elkapták.
Nézd! Ő ott Lindemberg.
Nem ő az?
Most hozzák ki Lindemberget. Ott van, pirosban.
Megbilincselték.
Fogjátok meg!
OKTÓBER 17. 10:00 SANTO ANDRÉ KÓRHÁZ
A fiam, Ronickson szólt, hogy Eloát meglőtték.
Azt mondta,
hogy kétszer is meglőtték.
Rákérdeztem, hogy Lindemberget meglőtték-e.
Azt felelte, hogy őt nem.
Lindemberg kétszer meglőtte Eloát.
Utána azt hiszem, elájultam.
Eloát most tolták ki a műtőből.
Életben van.
Hamarosan nyilatkozni fognak az őt műtő orvosok,
és sajtótájékoztatót tartanak.
Kijött pár orvos, és azt mondták,
hogy ők mindent megtettek.
„Most már Isten kezében van.”
Eloát fejbe lőtték.
Azt ismételgették, hogy ők mindent megtettek.
Ezután…
összeestem.
Nem tudtam, hogy fejbe lőtték.
Azt mondták, hogy kómában van.
Odavittek…
Odavittek hozzá.
Felfordult a gyomrom. Próbáltam beszélni hozzá.
Utána rosszul lettem.
Kikísértek a teremből.
A túszdráma tragikus vége számos kérdést vet fel.
Hibázott volna a rendőrség?
Nem volt parancs.
Az oldalsó csapat bement, amikor lövéseket hallott.
Fábio, a rendőrség tényleg a fiú által leadott lövésekre reagált?
Az igazságügyi szakértőnek kell megállapítania,
hogy a rendőrök érkezése előtt vagy után adták-e le a lövéseket.
Bár Nayarát már hazaengedték,
mégis itt tanúskodik az ügyészeknek és a rendőrfőnöknek.
Nayara!
Nayara elmondása szerint…
RENDŐRFŐNÖK
…Lindemberg nem lőtt a robbanás előtt.
Nayara hazudott?
Nem hazudott. Ő egy áldozat.
Egy krízis közepén volt.
Még csak 15 éves,
könnyen összezavarodhat.
Elképzelhető, hogy azóta is meg van zavarodva.
A GATE Lindemberg lövése miatt avatkozott közbe.
Ennyi. Semmi kétségem efelől.
Nincs bizonyíték.
Itt nincs semmiféle lövésre utaló hang…
IGAZSÁGÜGYI SZAKÉRTŐ
…a robbanás előtti 12 percben.
Történt egy robbanás.
Előbb halljuk a robbanást,
majd a lövéseket.
Igen, ez az igazság.
Átírták a történetet,
hogy felmentsék az államot.
A kormányzó bocsánatot kért Eloá családjától,
de megvédte a tárgyalócsapat döntéseit.
A GATE egy nagyon tapasztalt csapat.
Nagyon bátrak.
Jól felkészültek.
Az Eloá ügyben szembetűnő volt,
hogy végig ott voltak a mesterlövészek. Bármikor lehetőségük lett volna
lelőni Lindemberget, a túszejtőt,
de nem kaptak erre parancsot. Miért?
Hogy vannak a szüleid?
Megvannak, amennyire lehet.
Megviselte őket az egész…
Jelentés érkezett Eloá egészségügyi állapotáról…
- Eloá Pimentel… - Eloá Cristina da Silva…
- Kritikus állapotban van. - Életveszélyben van.
Az életjelei jók, lélegzik…
- Vizsgálatokat végeztek… - Egy újabb műtét.
Nem mutat javulást.
A lány állapota kritikus.
A feleségem bejött, és bejelentette, hogy vége.
Vége.
„Eloá meghalt.”
Összetörtem.
Nem tudtam, mit tegyek.
Meg akartam halni.
De a két fiam megölelt.
Ronickson és Douglas.
Eszembe jutott, hogy van még két gyerekem.
Azt mondtam…
hogy vége az egésznek.
Sokan messziről ideutaztak, hogy leróják a tiszteletüket.
Brazília leállt Eloá temetésére.
ELOÁ BARÁTJA
Úgy éreztem, az egész az én hibám.
Ezért nem tudtam, mit mondjak neki.
Nem jutott eszembe semmi.
Magamat hibáztattam.
Ezért csak csendben meredtem magam elé.
Milyen érzés egy anyának 100 órát várni?
Nekünk 100 óra, az öt nap.
Egy anyának ez egy örökkévalóság.
Ez a 100 óra sosem ért véget az anyának. Élete végéig tartani fog.
A felfordulás is túlment a határokon.
Egy termékké vált.
Aztán vége volt.
Mindenki elment.
És ott maradt Eloá családja.
Már nincs mit nézni, ezért elmegyünk.
Összecsomagoltuk a lámpákat, és elmentünk.
Tényleg ezt akarjuk?
Társadalmi szinten így akarunk viselkedni?
Újságíróként, társadalomként, rendőrként, tényleg ezt akarjuk?
A mai napig engem tesznek felelősé Eloá haláláért.
RIPORTER
Bűnösnek tüntetnek fel.
Biztosíthatok mindenkit, aki ezt nézi,
hogy minden újságíró irigyelte a pozíciómat.
Bemutattam a tetthelyet a nézőknek.
2012. FEBRUÁR 13. LINDEMBERG TÁRGYALÁSA
Nevetve ment el mellettem.
Mindenkinek az arcába nevetett.
Ő…
egyáltalán nem bánta meg.
Természetesen, ha léteztek volna nőgyilkossági törvények,
azok sem védték volna meg Eloát.
De mostanra a társadalom egyre tudatosabb.
Véleményem szerint túl lassú a változás,
de kezdik felismerni,
hogy a nők elleni erőszakot komolyan kell venni.
A bíróságon és az épület előtt várakozással telik a délután.
A vád és a védelem együtt várják az esküdtszék döntését.
El kell ítélni.
- Hány évet kapjon? - Minél többet.
Lindemberg tönkre tette a családomat.
Persze…
Igyekszünk, oké?
Igyekszünk.
De a fájdalom velünk marad.
Mi lett volna, ha Eloá…
Nem ismerte a lányomat.
Szóval?
Június 21-e, Ronickson születésnapja.
Remélem, itt lesz velünk, São Paulóban.
Az egész családnak nagyon hiányzik.
Augusztus 5., az öcsém szülinapja.
Everton Douglas. Úgy szeretem őt!
Remélem, boldog napunk lesz.
2008-ban…
Először elmegyek a strandra.
Utána megpihenek egy kicsit.
Aztán keresek munkát.
Végül,
Liso jegyese leszek.
LINDEMBERG ALVEST 98 ÉV BÖRTÖNBÜNTETÉSRE ÍTÉLTÉK
SIKERÜLT 39 ÉVRE CSÖKKENTENIE A BÜNTETÉSÉT,
AMIT EGY NYITOTT RENDSZERŰ INTÉZMÉNYBEN TÖLT LE
2018-BAN KÁRTÉRÍTÉST ÍTÉLTEK MEG
NAYARA RODRIGUESNEK ERKÖLCSI, ANYAGI ÉS ESZTÉTIKAI KÁROKÉRT.
ELOÁ CSALÁDJA SEMMIFÉLE KÁRTÉRÍTÉSBEN NEM RÉSZESÜLT A HATÓSÁGOKTÓL
ELOÁ ÜGYE UTÁN SÃO PAULO KÖZBIZTONSÁGI HIVATALA
SZIGORÚBB PROTOKOLLOKAT VEZETETT BE,
ÉS KORLÁTOZTA A SAJTÓ JELENLÉTÉT A TÚSZTÁRGYALÁSOK SORÁN.
ELOÁ SZERVEIT ELADOMÁNYOZTÁK.
HÉT KÜLÖNBÖZŐ EMBER KAPTA MEG
ELOÁ SZÍVÉT, TÜDEJÉT, HASNYÁLMIRIGYÉT, MÁJÁT, VESÉJÉT ÉS SZARUHÁRTYÁJÁT.
A feliratot fordította: Miklósi Zsuzsa